armvectores/hy_wikipedia_2023 huggingface dataset:
Միկրոնեզացիներ

Միկրոնեզացիներ, ազգակից ժողովուրդների խումբ (Կարոլինյան կղզիների լորուկացիները և պոնապեանցիները, Մարիանյան կղզիների չամարրոները, մարշալցիները, նաուրուացիները և այլն), Միկրոնեզիայի հիմնական բնակչությունը։ Թիվը՝ մոտ 450 հազար։ Բացի դրանից, մոտ 4 հազար միկրոնեզացիներ բնակվում են Մելանեզիայում։ Միկրոնեզացիների մարդաբանական տիպը ձևավորվել է մելանեզացիների, պոլինեզացիների և ինդոնեզացիների միասերումից։ Խոսում են մալայա-պոլինեզուական խմբին պատկանող լեզուներով։ Միկրոնեզացիների մոտ քրիստոնեությունը (առավելապես՝ բողոքականությունը) զուգակցվում է հնագույն տեղական հավատալիքների հետ։ Հիմնականում զբաղվում են ձկնորսությամբ և մրգատու ծառեր (գլխավորապես՝ կոկոսյան արմավենի) աճեցնելով։ Հողագործությունը թույլ է զարգացած։ Մինչ գաղութատիրությունը (XVI—XVII դդ․) հողը տնօրինում էր տոհմային վերնախավը։ Որոշ կղզիներում ձևավորվել էին դասակարգային հարաբերություններ։ Զգալի զարգացման էր հասել առևտրական փոխանակությունը (իբրև դրամ ծառայել են խեցիներն ու քարե սկավառակները)։ Գաղութարարների տիրապետության հետևանքով խիստ կրճատվեց միկրոնեզացիների թիվը։ Մարիանյան կղզիներում, դեռևս XVII դ․ միկրոնեզացիները գրեթե գլխովին ոչնչացվեցին կամ խառնվեցին եկվորներին։ Միկրոնեզացիները մղում են ազգային-ազատագրական պայքար։ 1968 թվականին Նաուրու կղզին դարձավ անկախ պետություն։
Վիսկի

Վիսկի (անգլ.՝ whisky կամ whiskey), շոտլանդերեն՝ uisge beatha, բառացի՝ «կյանքի ջուր»), թունդ (40-50 ծավ․% սպիրտ) ալկոհոլային խմիչք։ Հայրենիքը Շոտլանդիան է․ առաջին գրավոր վկայությունը՝ 1494 թվականին։ Շոտլանդիայում վիսկիի զանգվածային արտադրությունն սկսվել է 1814 թվականին։
Վիսկին ստացվում է գարու ածիկի, եգիպտացորենի, տարեկանի, ցորենի քաղցուի թորումից։ Լավագույնն է համարվում շոտլանդական գարու վիսկին։
Խմորման պրոցեսն ավարտվելուց հետո ստացվում է գարեջուր, որն այնուհետև թորում են (թորման պրոցեսը լինում է ընդհատ և անընդհատ)։ Ստացվում է թունդ վիսկի, որը 3-10 տարի պահվում է ներսի կողմից խանձված կաղնու տակառներում։ Այնուհետև սպիրտը նոսրացնում են թորած ջրով և լցնում շշերի մեջ։
Վիսկիի հնացման ժամկետը 6 ամիս է, պահվում է մութ պահեստներում՝ 5-20 °C ջերմաստիճանում։
Վիսկին արտադրվում է Իռլանդիայում, Կանադայում և այլուր։
Փափուր

Փափուր, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։


== Բնակչություն ==
1915 թվականին ուներ 13 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սեյհան

Սեյհան (թուրքերեն՝ Seyhan, նախկինում Սարոս), գետ Թուրքիայում։ Սեհյան է կոչվում Գյոկսու (Շղրկա) ձախակողմյան վտակն ընդունելուց հետո։ Երկարությունը 516 կմ է, ավազանը՝ 20,7 հզ. կմ²։ Սկիզբ է առնում Թեջեր լեռնաշղթայի (Կիլիկիա) հարավային լանջից, հոսում հյուսիսից հարավ Կենտրոնական Տավրոսի նեղ կիրճով, ապա Չուքուրովա (ձորադաշտ, Ալեաց դաշտ) դաշտավայրով (ստորին հոսանքում) և թափվում Միջերկրական ծովի Մերսինի ծոցը։ Սնումը անձրևային է, հորդանում է գարնանը, ծանծաղում՝ ամառ-աշուն ամիսներին։ Ջրի միջին ծախսը Ադանա քաղաքի մոտ մինչև 200 մ³։ Ադանայի մոտ 1955 թ.-ին կառուցվել է հիդրոհանգույց (ամբարտակի բարձրությունը 57 մ է, ջրամբարի երկարությունը՝ 45 կմ)։ Կա ՀԷԿ։ Ջրերն օգտագործվում են ոռոգման համար։
Էսպերանտինա (Տոկանտինս)

Էսպերանտինա (պորտ.՝ Talismã), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 9578 մարդ՝ 2006 թվականի տվյալներով։ Գրավում է 504,019 կմ2 տարածք։ Բնակչության խտությունը՝ 19,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11.210.463,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.291,38 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,572 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Էսպերանտինայի (Տոկանտինս) մասին
Գյունգյորմազ (լեռ, Պոնտոս)

Անվան այլ կիրառումների համար տե՛ս՝ Գյունգյորմազ (այլ կիրառումներ)Գյունգյորմազ, լեռնագագաթ Հայկական Լեռնաշխարհում, Պոնտական լեռնահամակարգի արևելյան հատվաածում, Ճորոխի և նրա ձախաղողմյան վտակ Փարխալի միջին հոսանքի ջրբաժանի շրջանում։


== Ծանոթագրություններ ==
Սիլվեն Արեն

Սիլվեն Արեն (ֆր.՝ Sylvain Julien Victor Arend, օգոստոսի 6, 1902(1902-08-06), Ռոբելմոն, Meix-devant-Virton, Վիրտոն, Լյուքսեմբուրգ, Վալոնիա, Բելգիա - փետրվարի 18, 1992(1992-02-18)), բելգիացի աստղագետ, աշխատել է Բելգիայի թագավորական աստղադիտարանում։
Աստերոիդների և գիսաստղերի հայտնաբերող։
Ծնվել է Բելգիայի Մեկս-դևան-Վիրտոն կոմունայում և աշխատել է Բելգիայի թագավորական աստղադիտարանում, Ուքլում։
Ուսանել է Բրյուսելի ազատ համալսարանում, որտեղ ստացել է մաթեմատիկայի և ֆիզիկայի բնագավառներում դոկտորական կոչում։ Սկսել է աշխատել Բելգիայի թագավորական աստղադիտարանում 1928 թվականին, որտեղ երկար ժամանակ զբաղեցրել է աստղաչափության և մեխանիկայի ֆակուլտետի ղեկավարի պաշտոնը։ 1967 թվականից սկսել է լրջորեն զբաղվել աստղաչափությամբ և աստղագրաֆիայով։
1952 թվականին նա հայտնաբերել է Nova Cygni 1952 նոր աստղը Վահան համաստեղությունում, իսկ ավելի ուշ 1956 թվականին Ժորժ Ռոլանի հետ համատեղ հայտնաբերել է լուսավոր Արեն-Ռոլանդի գիսաստղը։ Նա հայտնաբերել է նաև մի քանի փոփոխական աստղեր, երկու պարբերական գիսաստղեր՝ Արենի և Արեն-Ռիգոյի գիսաստղերը, ինչպես նաև 51 աստերոիդ։
Դրանց թվում են ամուրի աստերոիդներից (1916) Բորեասը և մեկ տրոյացի (1583) Անտիլոքուսը։ Արենը նաև աշխատել է ԱՄՆ աստղադիտարանների հետ համատեղ կրկնակի աստղերի ուսումնասիրությունների ասպարեզում։
Նրա պատվին է անվանվել (1502) Արենդա աստերոիդը։


== Ծանոթագրություններ ==


== Արտաքին հղումներ ==
Վիտալի Գուդիև

Վիտալի Կազիմիրովիչ Գուդիև (ռուս.՝ Вита́лий Казими́рович Гуди́ев, ապրիլի 22, 1995(1995-04-22), Վլադիկավկազ, Ռուսաստան), ռուս ֆուտբոլիստ, «Ախմատ» ակումբի դարպասապահ։ Կազիմիր Գուդիևի որդին։


== Կարիերա ==
Պրոֆեսիոնալ կարիերան սկսել է 2011 թվականին «Ալանիա» ակումբում։ 2011 թվականի հունիսի 24-ին ՖԱԼ առաջնության «Մորդովիա» ակումբի դեմ խաղում կատարել է նորամուտ ակումբի հիմնական կազմում՝ 85-րդ րոպեին փոխարինել է Դավիդ Գիգոլաևին։ Խաղն ավարտվել է 4:0 «Ալանիայի» հաղթանակով։
Բարձրագույն մակարդակում նորամուտը կատարել է 2012 թվականի հոկտեմբերի 27-ին «Զենիթի» դեմ խաղում՝ անցկացնելով ամբողջ խաղը։
2014 թվականի փետրվարի 14-ին պայմանագիր է կնքել Գրոզնիի «Ախմատ» ակումբի հետ։


== Աղբյուր ==
Էրջուլի

Էրջուլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուրովշչինա (գյուղ, Պոլոննոեի շրջան)

Յուրովշչինա (ուկրաիներեն՝ Юровщина), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Յուրովշչինա գյուղում բնակվում էր 474 մարդ։ Բնակավայրը զբաղեցնում է 1138 կմ² տարածք։ Բնակչության խտությունը կազմում էր 416,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեթի Յան

Քեթի Յան (անգլ.՝ Cathy Yan, չինարեն՝ 阎羽茜, հունվարի 25, 1983(1983-01-25), Չինաստան), չինացի և ամերիկացի սցենարիստ, ռեժիսոր և պրոդյուսեր։


== Վաղ կյանք ==
Յանը ծնվել է Չինաստանում և մեծացել է Հոնկոնգում և Վաշինգտոն քաղաքում։ 2008 թվականին մասնագիտական աստիճան է ստացել Փրինսթոնի համալսարանի Վուդրո Վիլսոնի անվան հասարակական և միջազգային հարաբերությունների դպրոցում։ 2014 թվականին ավարտել է Նյու Յորքի համալսարանը՝ ստանալով մասնագիտացման աստիճան բիզնեսի ասպարեզում։ 2016 թվականին ավարտել է Նյու Յորքի համալսարանի Արվեստի դպրոցը։


== Կարիերա ==
Մինչև կինարտադրությանը անցնելը, Յանը եղել է լրագրող «Լոս Անջելես Թայմս» և «The Wall Street Journal» թերթերի համար Նյու Յորքում, Հոնկոնգում և Շանհայում։
Մի քանի կարճամետրաժ ֆիլմ նկարելուց հետո, Յանը եղել է «Մահացած խոզեր» ֆիլմի ռեժիսորը և սցենարիստը, որն եղել է իր դեբյուտային ֆիլմը և թողարկվել է Շանհայում։ Նա որոշել է նկարել այս ֆիլմը այն բանից հետո, երբ կարդացել է 16000 մահացած խոզերի մաիսն, որոնք խեղդվել էին Հուանպու գետում։ Ֆիլմը մռայլ կատակերգությունը է։ Ֆիլմի ֆինանսավորել են չինացի ներդրողները և այն ունեցել է հրաշալի անձնակազմ, իսկ գործադիր տնօրենն է եղել Ցյա Չժանկեն։ «Մահացած խոզեր» ֆիլմի պրեմիերան կայացել է Սոդենսի կինոփառատոնի ժամանակ և ստացել է հատուկ մրցանակ ժյուրիի կողմից՝ դերասանակն խաղի համար։
2018 թվականի ապրիլից հանդիսանում է Հարլի Քուինի մասնակցությամբ DC-ի ընդարձակ տիեզերք-ի «Գիշատիչ թռչուններ» ֆիլմի ռեժիսորը։ Ֆիլմի սցենարիստն է Քրիստինա Հոդսոնը, իսկ գլխավոր դերակատարներից է Մարգո Ռոբին։ Յանը լինելու է երրորդ կին և առաջին ասիացի կինը, ով լինելու է DC ֆիլմի ռեժիսոր (կամ որևէ այլ սուպերհերոսական ֆիլմի)։ Ֆիլմը թողարկվելու է 2020 թվականի փետրվարի 20-ին։


== Ֆիլմագրություն ==


=== Ֆիլմ ===


== Արտաքին հղումներ ==
4014166/ Քեթի Յան Internet Movie Database կայքում


== Ծանոթագրություններ ==
Սառնաղբյուր (գետ, Լոռու մարզ)

Անվան այլ կիրառումների համար տե՛ս՝ Սառնաղբյուր (այլ կիրառումներ)Սառնաղբյուր, Սառնախբյուր, Սովուգբուլագ, Սովուգբուլախ, Սովուղբուլաղ, գետ Հայաստանի Լոռու մարզում։ Սկիզբ է առնում Ջավախքի լեռների արևելյան լանջերից և Ձյունաշող գյուղից արևելք աջից միախառնվում Տաշիր գետին։ Երկարությունը 17 կմ է։


== Ծանոթագրություններ ==
Կարաչա-Ելգա

Կարաչա-Ելգա (ռուս.՝ Карача-Елга, բաշկիրերեն՝ Ҡарасайылға), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 640 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրանսցենդենտ թվեր

Տրանսցենդենտ թվեր, իրական կամ կեղծ թվեր, որոնք ի տարբերություն հանրահաշվական թվերի, չեն բավարարում ամբողջ գործակիցներով ոչ մի հանրահաշվական հավասարման։


== Ապացույց ==
Տրանսցենդենտ թվերի գոյությունն առաջին անգամ ապացուցել է ժոզեֆ Լիուվիլը (1844), հիմք ընդունելով իր մի թեորեմը, ըստ որի տրված իռացիոնալ հանրահաշվական թվի նկատմամբ տրված հայտարարով ռացիոնալ կոտորակի մոտավորության աստիճանը չի կարող կամայապես բարձր լինել։ Տրանսցենդենտ թվերի գոյության մեկ այլ ապացույց տվել է Կանտորը (1874), ելնելով այն բանից, որ բոլոր հանրահաշվական թվերի բազմությունը հաշվելի է, իսկ քանի որ բոլոր իրական թվերի բազմությունը անհաշվելի է, ուրեմն գոյություն ունեն տրանսցենդենտ թվեր՝ և այն էլ անհաշվելի «քանակությամբ»։ Ամեն մի Տրանսցենդենտ թիվ իռացիոնալ է, բայց ոչ բոլոր իռացիոնալ թվերն են տրանսցենդենտ։
Ալբերտ Նամատջիրա

Ալբերտ Նամատջիրա (անգլ.՝ Albert Namatjira, ծննդյամբ՝ Էլեա, հուլիսի 28, 1902(1902-07-28), Hermannsburg - օգոստոսի 8, 1959(1959-08-08), Ալիս Սփրինգս), ավստրալիացի նկարիչ, ջրաներկի վարպետ, Հերմանսբերգի դպրոցի գլխավոր ներկայացուցիչ, եղել է ավստրալիական արանդա  աբորիգեն խմբից։


== Կենսագրություն ==
Ջրաներկի տեխնիկա է սովորել Ռեքս Բատերբի ղեկավարությամբ՝ 1934-1936 թվականներին։ 1938 թվականին  նրա աշխատանքը ներկայացվել են Մելբուռնի ցուցահանդեսում և բոլորը վաճառվել։ Ցուցահանդեսից հետո նա նոր նկարների պատկերներ է ընդունել։ Հաջորդ ցուցահանդեսներն անցկացվել են Սիդնեյում և Ադելաիդայում։
1953 թվականին Նամատջիրան Մեծ Բրիտանիայի թագուհուց «Coronation» մեդալ է ստացել, իսկ 1954 թվականին նա Կանբերայում հանդիպել է Մեծ Բրիտանիայի թագուհու հետ։
1957 թվականին Նամատջիրան ստացել է Ավստրալիայի քաղաքացիություն․ նա ստացել է ընտրելու, հող և ալկոհոլ  գնելու իրավունք ստացավ, կարող էր հող ունենալ, ալկոհոլ գնել։
Կյանքի վերջին տարում նա դատապարտվել է 6 ամսվա ազատազրկման՝ աբորիգեններին ալկոհոլ վաճառելու համար, բանտարկության մեջ անցկացրել է 2 ամիս։ Ազատավելուց հետո գտնվել է ընկճված հոգեվիճակում, այնուամենայնիվ շարունակել է զբաղվել գեղանկարչությամբ։  Մի քանի ամիս անց մահացել է սրտի հիվանդությունից,  Ալիս Սփրինգսի հիվանդանոցում։
Նկարչության յուրօրինակ ոճը որոշ քննադատների կողմից մահից անմիջապես հետո դատապարտվեց որպես արևմտյան մշակույթին ձուլման արդյունք, այլ ոչ թե իր կապի առարկայի կամ բնական ոճի հետ։


== Ծանոթագրություններ ==


== Արտաքին հղումներ ==
Виртуальная выставка Альберта Наматжиры


== Աղբյուրներ ==
Наматжира, Наматьира (Namatjira) Альберт // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
«Namatjira, Albert». Encyclopædia Britannica from Encyclopædia Britannica 2007 Ultimate Reference Suite.
No Surprises

No Surprises, երգ անգլիական ալտերնատիվ ռոք խումբ Ռադիոհեդի կողմից։ Այն թողարկվել է որպես խմբի՝ 1997 թվականին թողարկված OK Computer ալբոմի երրորդ երգ։ Այն ուղեկցվում է տեսահոլովակով, որում Թոմ Յորքի գլուխը թույլով ջրի մեջ է։ Երգը զբաղեցրել է 4-րդ հորիզոնականը Մեծ Բրիտանիայում։ 2011 թվականի հոկտեմբերին «NME»-ն տեղադրել է այն 107-րդ հորիզոնականում իր 15 տարվա ավագույն 150 երգերի ցանկում։
2008 թվականին երգը ներառվել է Ռադիոհեդի լավագույն երգերի հավաքածուի մեջ։


== Ձայնագրություն ==
Ռադիոհեդը գրել է «No Surprises» երգը R.E.M. խմբի հետ 1995 թվականին շրջագայելու ժամանակ։ Դա «OK Computer» ալբոմի առաջին ձայնագրված երգն է։ 


== Թողարկում ==
«No Surprises» երգը թողարկվել է որպես OK Computer ալբոմի 3-րդ երգ 1998 թվականի հունվարի 12-ին։ Երգը գրավել է 4-րդ տեղը Մեծ Բրիտանիայի երգերի չարտում։


== Տեսահոլովակ ==
«No Surprises» երգի տեսահոլովակը նկարահանվել է Գրանտ Ջիի կողմից։ Տեսահոլովակը բացառապես բաղկացած է մեկ կադրից, որում Թոմ Յորքի գլուխը դույլով ջրի մեջ է։ Սակայն ջրի մեջ Յորքը շարունակում է երգել։ Իսկ երբ պղպջակները լիովին լցվում են, Յորքը մնում է անձայն մոտ մեկ րոպե։ Ռադիոհեդի մասին Ջիի կողմից նկարահանված «Meeting People Is Easy» վավերագրականից մի քանի հատվածներում հնչում է հենց այս երգը։


== Երգացանկ ==
Բոլոր երգերի հեղինակն է Թոմ Յորք, Ջոնի Գրինվուդ, Էդ Օ՛Բրայան, Կոլին Գրինվուդ, Ֆիլ Սելվեյ. 


== Կազմ ==
Թոմ Յորք՝ վոկալ, ակոստիկ կիթառ
Ջոնի Գրիվուդ՝ կիթառ, դաշնամուր, մելլոտրոն
Կոլին Գրինվուդ՝ բաս կիթառ
Էդ Օ՛Բրայան՝ կիթառ, հարցածային գործիքներ, բեք վոկալ, ձայնային էֆֆեկտներ
Ֆիլ Սելվեյ՝ հարվածային գործիքներ


== Ռեգինա Սպակտորի տարբերակը ==
Ալտերնատիվ դաշնակահարուհի և անտի-ֆոլկ երաժիշտ Ռեգինա Սպեկտորը թողարկել է բարեգործական սինգլ 2010 թվականի ապրիլի 27-ին։ Երգի ամբողջ հասույթըգնացել է «Doctors Without Borders Emergency Relief» հիմնադրամին։


== Այլընտրանքային տարբերակներ և քավրներ ==
Տարբերակներ են ստեղծվել նաև Լուկա Բլումի, Մալիայի, Բլեյք Մորգանի, Յարոն Հերման տրիոյի, Քրիստոփոր Օ'Ռայլիի, Փեյջի, Փիթեր Յոբակի, Լուիս Դուրրայի, Ստանիսլավ Սոյկայի և Նորթերն Սթեյթի կողմից։


== Ծանոթագրություններ ==


== Արտաքին հղումներ ==
Երգը MusicBrainz-ում
երգի ամբողջական բառերը Archived 2015-04-17 at the Wayback Machine.
Երգը YouTube-ում
Ասմոդեուս

Ասմոդեուս, (հուն․՝ Ασμοδαίος, Asmodaios) կամ Աշմեդայ (եբրայերեն՝ אַשְמְדּאָי‎, ʾAšmədʾāy) դևերի թագավորը, որը հիմնականում հայտնի է պարականոն Տոբիթի գրքից, որտեղ գլխավոր հերոսն է։ Դևի մասին խոսվում է նաև որոշ թալմուդյան առասպելներում, օրինակ՝ Սողոմոնի տաճարի կառուցման առասպելում։ Որոշ Վերածննդի քրիստոնյաներ Ասմոդեուսին համարում էին դժոխքի յոթ հարկերի թագավորը։ Ասմոդեուսին համարում են նաև դժոխքի յոթ արքայազներից մեկը։ Բինսֆելդի դևերի դասակարգման մեջ, յոթ արքայազններից յուրաքանչյուրը համապատասխանում են յոթ մահացու մեղքերից մեկին՝ բղջախոհություն, որկրամոլություն, նախանձ, ծուլություն, բարկություն և հպարտություն։ Ասմոդեուսը բղջախոհության դևն է և դրա համար պատասխանատու է մարդկանց սեռական ցանկությունների փոփոխության համար, որի մասին խոսվում է Տոբիթի գրքում։


== Ծագումնաբանություն ==
Ասմոդայ բառը ենթադրաբար ծագել է ավեստերեն *aēšma-daēva-ից, որտեղ aēšma նշանակում է «բարկություն» իսկ daēva նշանակում է «դև» կամ «աստվածային էակ»։ Զրադաշտականության մեջ daēva Aēšma-ն բարկության դևն է, սակայն aēšma-daēva ձևով բառը զրադաշտական տեքստերում չի հանդիպում։ Ենթադրվում է, սակայն, որ այսպիսի ձև գոյություն է ունեցել. Տոբիթի գրքի «Ասմոդայոս»-ը (Ἀσμοδαῖος) և թալմուդյան «Աշմեդայ»-ը (אשמדאי) ծագել են այդ ձևից։
Օգտագործվում են նաև Ասմոդայ, Աշմոդի, Օսմոդեուս և Օսմոդայ անվանումները։ 1906 թվականին տպագրված «Հրեական հանրագիտարանը» մերժում է ընդունված տեսակետն, ասելով, որ պարսկական զրադաշտականությունը չէր կարող ունենալ այդպիսի մեծ ազդեցություն հրեական աստվածաբանության վրա։ Ենթադրվում է նաև, որ դևի անվանումը կարող է ծագել Ռամզես Մեծի հունական անվանումից՝ Օզիմանդիասից։


== Ծանոթագրություններ ==
Շատրի (գյուղ, Կրասնոպերեկոպսկի շրջան)

Շատրի (ուկրաիներեն՝ Шатри, Ղրիմի թաթարերեն՝ Bozğana), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Բոզգանա։
2001 թվականի տվյալներով Շատրի գյուղում բնակվում էր 251 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պասմա (վառելանյութ)

Պասմա կամ բասմա, աթարի մի տեսակ․ անասունների կղանքով պատրաստվող վառելիքը, որը դեռևս գտնվում է թաց վիճակում։ Որքան լավ է պասման տրորվում (Ժողովուրդը ասում է «պասմա թափել», «պասմա տրորել», «պասմա կտրել» և այլն), այնքան այդ վառելիքի օգգ-ն մեծ է։


== Աղբյուր ==
Հայերէն Բացատրական Բառարան (Ստեփան Մալխասեանց։ Հայկական ՍՍՌ Պետական Հրատարակչութիւն, Երեւան, 1944)
Արկունյանո

Արկունյանո  (իտալերեն՝ Arcugnano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 7519 մարդ (2008), բնակչության խտություն՝ 171 մարդ/կմ²։ Զբաղեցնում է 41 կմ² մակերես։ Փոստային ինդեքս 36057։ Հեռախոսային կոդ՝ 00444։


== Արտաքին հղումներ ==
Քաղաքի պաշտոնական կայքը (իտալ.)


== Ծանոթագրություններ ==
Բալուի գավառակ

Բալու, գավառակ Արևմտյան Հայաստանում, Դիարբեքիրի վիլայեթում` Արղանամադենի գավառում։ Գտնվում էր Արղանամադեն գավառի հյուսիս-արևմուտքում` Արածանիի ստորին հոսանքի ու նրա աջակողմյան վտակ Փերի (Պաղին) գետի միախառնման շրջանում։ Վարչական կենտրոնը Բալու քաղաքն է։
Բալուն մոտավորապես համապատասխանում է Բալահովիտ գավառին։


== Աշխարհագրություն ==
Գավառակը շրջափակված է լեռներով։ Ուներ արգավանդ և բերի հողեր, հարուստ ջրի պաշարներ։ Կլիման նպաստավոր էր։


== Պատմություն ==
Ըստ որոշ աղբյուրների՝ 1789 թվականի գարնանը Բալու գավառում տեղի է ունեցել ուժեղ երկրաշարժ, որին զոհ է գնացել նոտ 51.000 մարդ։
Մեծ եղեռնի ժամանակ Բալուն ենթարկվեց զարհուրելի արհավիրքների։ Բնակավայրերն ավերվեցին, իսկ հայ բնակչության ողջ ունեցվածքը կողոպտվեց։ Ըստ Ի. Լեփսիուսի տվյալների այդ սպանդին զոհ գնաց 22 300 հայ, իսկ դա կազմում էր գավառակի հայության միեծամասնությունը։


== Բնակչություն ==
19-րդ դարի սկզբներին գավառակում ապրում Էր 100 000 բնակիչ, որից մոտ 60—70 000-ը՝ հայեր, իսկ մյուսները քրդեր և թուրքեր։ 20-րդ դարի սկզբներին հայերը հազիվ 25 000 էին։
1970 թվականի մարդահամարի տվյալներով Բալուի գավառակն ուներ 403 800 բնակիչ, որոնց մեջ կային բռնի թրքացած հայեր՝ հազիվ 600-700 հոգի։


== Տնտեսություն ==
Բնակչությունը մշակում էր ցորեն, գարի, կորեկ, եգիպտացորեն, բամբակ։ Զբաղվում էին նաև այգեգործությամբ, պտղաբուծությամբ և խաղողագործությամբ։ Մշակելի հողերի 65 %-ը օգտագործվում էր ցորենի, իսկ 13 %-ը՝ գարու համար։


== Վարչական բաժանում ==
Բալուն բաժանվում էր և 7—9 գյուղախմբերի։ Հայկական գյուղերը հիմնականում տեղակայված էին Մազրվաթում։
Ըստ տարբեր տվյալների գավառն ուներ 460, 365, 253, 248 կամ 84 բնակավայր։
Գյուղախմբերը հետևյալն են.
Աշմուշատ
Բուլանըք
Գարաչոր
Գյոքդերե
Խարաբեկեն
Հուն
Մազրվաթ
Սարաջուր
Օխո


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոզլովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿոզլովոԿոզլովո (ռուս.՝ Козлово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ականջածորանք

Ականջածորանք, թարախահոսք ականջից։ Առաջանում է միջին ականջի սուր և երկարատև թարախային բորբոքումներից՝ միջին ականջի թմբկաթաղանթի վնասման (պերֆորացիա) հետևանքով։
Ժամանակին չբուժելն առաջ է բերում քրոնիկական թարախային բորբոքում։ Նման դեպքում Ականջի ցավերը դադարում են, սակայն շարունակվում է թարախահոսքը, որից թուլանում է լսողությունը։
Միաժամանակ միջին ականջի ոսկրիկները և քունքոսկրի պատը ենթարկվում են ոսկրափուտի։
Բուժումը դեղորայքային է, ծանր դեպքերում՝ վիրահատական։
Մուրադխան (Չմշկածագի գավառ)

Մուրադխան, գյուղ Արևմտյան Հայաստանում, Խարբերդի վիլայեթի Չմշկածագի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չախմախ

Անվան այլ կիրառումների համար տե՛ս՝ Չախմախ (այլ կիրառումներ)Չախմախ, գյուղ Արևմտյան Հայաստանում, Վանի վիլայեթի Արճակի գավառակում։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
1850-ական թվականներին ուներ 6 տուն՝ 57 բնակչով, իսկ 1909 թվականին՝ 10 տուն, որից 8-ը՝ հայկական։


== Պատմամշակութային կառույցներ ==
Չախմախն ուներ Ս. Աստվածածին անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սպորտային վերարկու

Սպորտային վերարկու, ինչպես նաև սպորտային բաճկոն, տղամարդու ամենօրյա պիջակ, որը մոդելավորել են, որպեսզի տղամարդիկ հագնեն՝ առանց համապատասխան տաբատի, հիմնականում սպորտային նպատակների համար։ Ոճը, կտորը, գույները և նախշերը ավելի տարբեր են, քան շատ այլ կոստյումներում․ սովորաբար օգտագործվում են ավելի ամուր և խիտ կտորներ, ինչպես օրինակ մանդուրը, թավիշը, ջինսը, կաշին և տվիդը։
Սկզբնական շրջանում սպորտային բաճկոնները հագել են բացօթյա որոշակի սպորտաձևերի մասնակցելու համար։ Ժամանակի ընթացքում դրանք սկսեցին ընդունվել նաև ավելի պաշտոնական առիթների համար, հաճախ նաև օգտագործվելով որպես դպրոցական համազգեստ։


== Տեսակներ ==
Շութինգ բաճկոնը սպորտային պիջակների այն տեսակն է, որը, ինչպես անունն է հուշում, նախատեսված է հրաձգության կամ որսի սպորտաձևերի մասնակցության համար։ Սովորաբար այն ունենում է կաշվե կտոր ուսի հատվածում, որպեսզի կանխի կրակոցի ալիքը, այն հաճախ ունենում է նաև կաշվե մասեր արմունկների վրա։
Հաքինգ բաճկոնը բրդյա սպորտային պիջակ է, որը նախատեսված է ձիավարության համար, հաճախ պատրաստվում է տվիդից՝ ավանդական երեք կոճակով և կափույրով։
Բլեյզերը նման է սպորտային պիջակին, որը սովորաբար կարում են մուգ և զոլավոր կտորից։ Բլեյզերները պատրաստվում են մետաղական  կոճակներից՝ արտացոլելով իրենց ծագումը՝ բրիտանական նավատորմը և նավարկային սպորտաձևը, չնայած դա որոշիչ հատկանիշ չէ։
Պիջակի մասին խոսվում է նաև 1957 թվականի Մարտին Ռոբինսի ռոքնռոլի հիթային «Սպիտակ սպորտային բաճկոն և Վարդագույն մեխակ»  սինգլի վերնագրում․ վերնագիրը հետագայում օգտագործվել է նաև 1973 թվականի Ջիմմի Բուֆֆետի «Սպիտակ Բաճկոն և Վարդագույն Խեցգետին» ալբոմում։


== Կտոր ==
Սպորտային վերարկուն կամ սպորտային բաճկոնը պատրաստվում է տարբեր տեսակի կտորներից, ինչպես օրինակ բուրդ, տվիդ, մանդուր և բամբակ։ Սպորտային բաճկոնի ամենադասական տեսակը պատրաստվում է բրդից և հատուկ տվիդից։ Իռլանդիայում  հայտնի Դոնեգալյան տվիդը պատրաստվում է իռլանդական Դոնեգալ շրջանում և օգտագործվում է սպորտային վերարկուներ և բաճկոններ պատրաստելու համար։ Կան մի քանի հայտնի արտադրողներ, ինչպիսիք են հինգերրորդ սերնդի ջուլհակ Մուլհերնը, Արդարա քաղաքի Տրիոնա Դիզայնից։


== Ծանոթագրություններ ==


== Արտաքին հղումներ ==

Ինչպես գնել Բլեյզեր,   July 2009
Սոբկովկա (գյուղ, Նովի Սանժարիի շրջան)

Սոբկովկա (ուկրաիներեն՝ Собківка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Սոբկովկա գյուղում բնակվում էր 42 մարդ։ Բնակավայրը զբաղեցնում է 0,461 կմ² տարածք։ Բնակչության խտությունը կազմում էր 91,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իենաշի

Իենաշի (վրաց.՝ იენაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 227 մարդ։


== Ծանոթագրություններ ==
Վլադիմիր Ստեկլով

Վլադիմիր Անդրեևիչ Ստեկլով (ռուս.՝ Владимир Андреевич Стеклов, դեկտեմբերի 28 1863 (հունվարի 9 1864), Նիժնի Նովգորոդ, Ռուսական կայսրություն - մայիսի 30, 1926(1926-05-30), Գասպրա), խորհրդային մաթեմատիկոս, Պետերբուրգի ԳԱ ակադեմիկոս (1912)։ 1919-1926 թվականներին եղել է ԽՍՀՄ ԳԱ  փոխնախագահը։
1887-ին ավարտել է Խարկովի համալսարանը։ 1889—1906 թթ․ դասավանդել է նույն համալսարանում (1896-ից՝ պրոֆեսոր)։ 1906-ից՝ Պետերբուրգի համալսարանի պրոֆեսոր։ Ստեկլովի նախաձեռնությամբ 1921-ին ԳԱ կից կազմակերպվել է ֆիզիկա-մաթեմատիկական ինստիտուտ (1926-ից՝ Ստեկլովի անվամբ), որի տնօրենն է եղել մինչև կյանքի վերջը։ 1934-ից Ստեկլովի անունով է կոչվում այդ ինստ-ից անջատված ԽՍՀՄ ԳԱ մաթեմատիկայի ինստ-ը։ Ստեկլովի աշխատանքների հիմնական ուղղությունները մաթ. մեթոդների կիրառություններն են բնագիտության մեջ և նվիրված են մաթ․ ֆիզիկային, ֆունկցիաների վերլուծությանը շարքերի՝ ըստ տրված ֆունկցիաների օրթոգոնալ համակարգերի (տես Օրթոգոնալ ֆունկցիաներ)։ Այդ հետազոտությունների հիմքում ընկած է Ստեկլովի մուծած օրթոգոնալ համակարգերի փակության գաղափարը։ Ստեկլովն աշխատանքներ ունի մաթ․ անալիզից (մասնավորաբար՝ քառակուսացման բանաձևերի տեսությունից), ինչպես նաև առաձգականության տեսությունից և հիդրոդինամիկա Վ․ Ա․ Ստեկլովից։ Ստեկլովը մուծել է ֆունկցիաների ողորկացման հատուկ մեթոդ։ Ստեկլովը հայտնի է նաև որպես մաթեմատիկայի պատմաբան, փիլիսոփա, գրող։


== Ծանոթագրություններ ==
Գուդենո

Գուդենոն (դան․՝ Gudenåen), գետ է Դանիայում` Յուտլանդիա թերակղզու արևելյան մասում։ Այն Դանիայի ամենաերկար գետն է։ Գետի վրա գտնվում են Ռաններս և Սիլկեբորգ քաղաքները։ Հոսելով մի քանի գետերի միջով` այն թափվում է Կատեգատ նեղուցը։ Գետը նավարկելի է։ Երկարությունը 176 կմ է։


== Ծանոթագրություններ ==
Ռաֆայել Խանամիրյան

Ռաֆայել Մինասի Խանամիրյան (դեկտեմբերի 31, 1937(1937-12-31), Երևան, Հայկական ԽՍՀ, ԽՍՀՄ), հայ քիթկոկորդականջաբան։ Բժշկական գիտությունների դոկտոր (1985), պրոֆեսոր (1988)։


== Կենսագրություն ==
Ռաֆայել Խանամիրյանը ծնվել է Երևանում։ 1961 թվականին ավարտել է Երևանի բժշկական ինստիտուտը։ 1988 թվականից եղել է Երևանի բժիշկների կատարելագործման ինստիտուտի քիթկոկորդականջաբանության ամբիոնի վարիչ, 1990-2008 թվականներին՝ Երևանի պետական բժշկական համալսարանի համանուն ամբիոնի վարիչ, 1990 թվականից՝ Արմենիա հանրապետական բժշկական կենտրոնի ղեկավար։ 1989-2001 թվականներին եղել է ՀՀ առողջապահության նախարարության գլխավոր քիթկոկորդականջաբան, 1991 թվականից՝ քիթկոկորդականջաբանության, գլխի և պարանոցի վիրաբուժության միջազգային ակադեմիաների անդամ, 1996 թվականից՝  ՀՀ քիթկոկորդականջաբանների գիտական ընկերության և արտոնագրային հանձանժողովի հայկական մասնաճյուղի նախագահ։
Աշխատանքները վերաբերում են միջին և ներքին ականջի ֆիզիոլոգիայի, ախտաբանության և լսողությունը լավացնող վիրահատության հարցերին, քթի և հարակից ծոցերի հիվանդությունների ախտորոշմանը, բուժմանը և կանխարգելմանը։


== Երկեր ==
Диагностические и ситуационные задачи по оториноларингологии, Е., 1987. (համահեղինակ)
Медикаментозные нарушения слуха, 1990:
Методы исследования слуха, Е., 1997. (համահեղինակ)
Иммунологические аспекты нейросенсорной тутоухости, Е., 1998 . (համահեղինակ)
Современные аспекты лечения деструктивных заболеваний и комбинированных деформаций наружного носа и носовой перегородки, Ереван : Зангак-97, 2007. (համահեղինակ)


== Ծանոթագրություններ ==
(5760) Միտլֆեյլդտ

(5760) Միտլֆեյլդտ (անգլ.՝ Mittlefehldt), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,970428 ա. մ., առավելագույնը մոտենում է 2,6844 ա. մ. հեռավորության վրա և հեռանում 3,2565 ա. մ.։ Արեգակի շուրջ մեկ ամբողջական պտույտ է կատարում 1869,94 երկրային օրվա ընթացքում, իր ուղեծրով շարժվելով միջինում 0,19252 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5760) Միտլֆեյլդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թոմաս Մյունցեր

Թոմաս Մյունցեր (գերմ.՝ Thomas Müntzer, մոտ 1489[…], Stolberg, County of Stolberg, Սրբազան Հռոմեական կայսրություն - մայիսի 27, 1525, Mühlhausen, Սրբազան Հռոմեական կայսրություն), գերմանացի հեղափոխական, Ռեֆորմացիայի ժողովրդական հոսանքի գաղափարախոս։
Սկզբում եղել է Մարտին Լյութերի կողմնակիցը, հետագայում հակադրվել է նրա ուսմունքին։ Ակտիվորեն մասնակցել է 1520-ական թթ․ Գերմանիայում ծավալված հեղափոխական իրադարձություններին։ 1521-ին Չեխիայում հրատարակել է «Պրագայի մանիֆեստը», որտեղ շարադրել է իր հեղափոխական ուսմունքի հիմնադրույթները, ժողովրդին կոչ արել վերածնել և զարգացնել տաբորականների (Հուսյան շարժման հեղափոխական թևի ներկայացուցիչների) հեղափոխական ավանդույթները։ Գյուղացիական պատերազմի պարտությունից հետո գերվել և մահապատժի է ենթարկվել։ Մյունյցերիի կրոնափիլիսոփայական պանթեիստական ուսմունքն ուղղված էր քրիստոնեության բոլոր հիմնական դոգմաների դեմ և մոտ էր աթեիզմին։ Մյունցերի պանթեիզմը սոցիալական ուղղվածություն ուներ, ամեն ինչ համաշխարհային ամբողջի մասն է, և անհատները հասարակական շահից տարբեր շահ չեն կարող ունենալ։ Մյունցերի Ռեֆորմացիան դիտում էր որպես հասարակության վերափոխում ընդհանուրի շահին համապատասխան և կոչ անում ժողովրդական հեղափոխությամբ հաստատել «աստվածային թագավորություն», որտեղ չի լինի մասնավոր սեփականություն ու շահագործում։ Մյունցերիի հասարակական-քաղաքական ծրագիրը Ֆրիդրիխ էնգելսը բնութագրել է որպես «կոմունիզմի կանխագուշակում երևակայությամբ»։


== Ծանոթագրություններ ==
Մանկավարժության և հոգեբանության հիմնախնդիրները

Մանկավարժության և հոգեբանության հիմնախնդիրները, Միջբուհական կենսորցիումի «Մանկավարժության և հոգեբանության հիմնախնդիրները» գիտական պարբերականը միտված է նպաստելու Հայաստանում բարձրագույն մանկավարժական կրթական համակարգի բարելավմանը և առաջնթացին։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Խորո (գյուղ, Վերխնևիլյույսկի ուլուս)

Խորո (ռուս.՝ Хоро), գյուղ Ռուսաստանի, Սախա-Յակուտիայի հանրապետության Վերխնևիլյույսկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Գրիբկով

Նիկոլայ Գրիբկով (ռուս.՝ Никола́й Миха́йлович Грибко́в, հունվարի 25, 1948(1948-01-25)), ռուսական դիվանագետ։


== Կենսագրություն ==
1971 թվականին ավարտել է Մոսկվայի միջազգային հարաբերությունների պետական ինստիտուտը։ Դիվանագիտական գործունեությամբ սկսել է զբաղվել 1971 թվականից։ Տիրապետում է անգլերեն, ֆրանսերեն և արաբերեն լեզուներին։

1992-1995 թվականներին՝ Նիգերիայում Ռուսաստանի դեսպանատան դեսպանորդ խորհրդական։
1995 թվականի ապրիլի 14-ից 1998 թվականի նոյեմբերի 12-ը՝ Եմենում Ռուսաստանի Դաշնության արտակարգ և լիազոր դեսպան։
1998-1999 թվականներին՝ հատուկ հանձնարարություններով դեսպան և համատեղությամբ ԵԱՀԿ Մինսկի խմբի համանախագահ։
2003 թվականի օգոստոսի 20-ից 2009 թվականի օգոստոսի 23-ը՝ Նամիբիայում Ռուսաստանի Դաշնության արտակարգ և լիազոր դեսպան։2009 թվականից անցել է թոշակի։
Ամուսնացած է։ Ունի մեկ որդի։


== Պարգևներ ==
Պարգևատրվել է «Հայրենիքին մատուցած ծառայությունների համար» II աստիճանի շքանշանով (2005 թվականի հունիսի 28)՝ Ռուսաստանի Դաշնության արտաքին քաղաքական կուրսի իրականացման ակտիվ մասնակցության և երկարամյա բարեխիղճ աշխատանքի համար։
Ռուսաստանի Դաշնության նախագահի շնորհակալագիր (1998 թվականի մայիսի 30)՝ Նվիրվածության համար, որը դրսևորվել է Եմենի Հանրապետությունում պատանդ վերցրած Ռուսաստանի քաղաքացիների ազատ արձակման ժամանակ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հունիսի 5)։
1-ին դասի արտակարգ և լիազոր դեսպանորդ (1996 թվականի հոկտեմբերի 19)։
Արտակարգ և լիազոր դեսպան (2004 թվականի փետրվարի 10)։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Դելփյան պատգամախոս

Դելֆյան պատգամախոս, Դելփիք քաղաքի Ապոլլոնի տաճարի պատգամախոսը՝ Պյութիա քրմուհին։


== Առասպել ==
Մոտալուտ պատերազմների հավանական ելքը և զանազան կնճռոտ հարցերի պատասխաններն իմանալու նպատակով հույները դիմում էին Դելփյան պատգամախոսին։ Վերջինս գուշակությունից առաջ խմում Էր Կասոտիդա աղբյուրի ջուրը, ծամում դափնու տերև, նստում ոսկյա եռոտանու վրա և, որպես Ապոլլոն աստծո կամքի արտահայտիչ, պատրանքների մեջ զանազան ձայներ հանում։ Քրմերն այդ ձայները մեկնում էին մշուշապատ ու երկիմաստ։ Տերոդոտը հայտնում է, որ Լյուդիայի արքա Կրեսոսը մ․ թ․ ա․ 546 թվականին դիմել է Դելփյան պատգամախոսին՝ իմանալու, թե ինչով կավարտվի իր պատերազմը պարսիկների դեմ։ Դելփյան պատգամախոսը պատասխանել է․

Պատերազմում Կրեսոսը պարտվել է, պարսիկները նվաճել են նրա թագավորությունը։ Քրմերը հայտարարել են, թե գուշակությունը կատարվել է, քանի որ Դելֆյան պատգամախոսը կոնկրետ չի նշել, թե որ թագավորությունն էր կործանվելու։
Դիցմայրի (Սյունիքի մարզ)

Անվան այլ կիրառումների համար տե՛ս՝ Դիցմայրի (այլ կիրառումներ)Դիցմայրի (նախկին անվանումը` Ղարաչիման),
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 7 կմ արևելք, Ադրբեջանի հետ սահմանից մոտ 500 մ հեռավորության վրա։ Բարձրությունը ծովի մակարդակից կազմում է 800-900 մ։ Բնակչությունը 165 մարդ (2011), հայեր։
Ղարաչիման անվանումով ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի Սյունիք համայնքի կազմի մեջ։ Դիցմայրի է վերանվանվել 1991 թ.։


== Բնակչություն ==
Ըստ ՀՀ 2011 թ. մարդահամարի արդյունքների` Դիցմայրիի մշտական բնակչությունը կազմել է 165, առկա բնակչությունը` 51 մարդ։ Մինչև 1988-1989 թթ. գյուղը բնակեցված է եղել ադրբեջանցիներով, այնուհետ` հայերով։ Դիցմայրիի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը հիմնականում զբաղվում է անասնապահությամբ։


== Ծանոթագրություններ ==
Կալաջինսկայա

Կալաջինսկայա (ռուս.՝ Каладжинская), ստանիցա Ռուսաստանի Դաշնության Կրասնոդարի երկրամասի Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2184 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանսիայի ֆուտբոլի առաջնություն 2015/2016

Ֆրանսիայի ֆուտբոլի առաջնություն 2015/2016-ը Ֆրանսիայի առաջնության 78-րդ մրցաշրջանն էր: Գործող չեմպիոնը ՊՍԺ-ն էր: Առաջնությունը կայացավ 2015 թվականի օգոստոսի 7-ից 2016 թվականի մայիսի 14-ը:
2016 թվականի մարտի 13-ին՝ 30 խաղերից հետո ՊՍԺ-ն դարձավ չեմպիոն՝ պահպանելով չեմպիոնի տիտղոսը չորրորդ տարին անընդմեջ։


== Անցած մրցաշրջանի հանդեպ փոփոխություններ ==


== Թիմեր ==


=== Քաղաքներ և մարզադաշտեր ===


=== Անձնակազմ և համազգեստ ===


=== Մարզչի փոփոխություններ ===


== Մրցաշարային աղյուսակ ==


== Մրցաշրջանի վիճակագրություն ==


=== Լավագույն ռմբարկուներ ===


=== Լավագույն գոլային փոխանցումներ տվողներ ===


=== Հեթ-տրիկներ ===


== Ծանոթագրություններ ==


== Արտաքին հղումներ ==
Լիգա 1-ի պաշտոնական կայք
Վադակստե

Վադակստե (լիտ.՝ Vadakstis, լատիշ․՝ Vadakste), գետ հարավային Լատվիայում և հյուսիսային Լիտվայում, Վենտայի աջ վտակը։ Երկարությունը 82,2 կիլոմետր է, որից 55 կիլոմետրն այդ պետությունների սահմանն է։ Ավազանի մակերեսը 1230 կմ² է։ Սկիզբ է առնում Լատվիայի Աուցե քաղաքից ոչ հեռու։ Հոսում է սկզբում հարավարևմտյան, այնուհետև արևմտյան ուղղությամբ։ Վեգերյայ գյուղից հոսում է Լատվիայի և Լիտվայի սահմանով։ Վենտա գետն է թափվում գետաբերանից 184,2 կմ հեռավորության վրա՝ Գրեժե գյուղում՝ Լյացկավայից 2 կմ հյուսիս-արևմուտքում։
Գլխավոր վտակներն են՝ Աշվա, Էզերուպե, Ագլուոնա և Ավիկնե։ Գետի միջին թեքությունը 73 սմ/կմ է։


== Պատկերասրահ ==

		
		


== Ծանոթագրություններ ==
Կիսո (ավան)

Անվան այլ կիրառումների համար տե՛ս՝ Կիսո (այլ կիրառումներ)Կիսո (ճապ.՝ 木曽町  'Կիսո-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 476,06 կմ², բնակչությունը՝ 12 009 մարդ, իսկ խտությունը 25,23 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Մացումոտո , Սիոձիրի, Ինա, Տակայամա և Հերո քաղաքների, Ագեմացու ավանի, Միյադա և Օտակի գյուղերի հետ։


== Բնակչություն ==
Բնակչությունը կազմում է 12 009 մարդ (2014 թվականի օգոստոսի 1), խտություն - 25,23 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Բոլշայա Սոսնովա

Բոլշայա Սոսնովա (ռուս.՝ Большая Соснова), գյուղ Ռուսաստանի Պերմի երկրամասի Բոլշեսոսնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուտենսկիե Բուդիշչա (գյուղ, Զենկովի շրջան)

Լյուտենսկիե Բուդիշչա (ուկրաիներեն՝ Лютенські Будища), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Լյուտենսկիե Բուդիշչա գյուղում բնակվում էր 1 562 մարդ։ Բնակավայրը զբաղեցնում է 11478 կմ² տարածք։ Բնակչության խտությունը կազմում էր 136,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռորի Քիննիր

Ռորի Քիննիր (նաև՝ Քիններ, անգլ.՝ Rory Kinnear, փետրվարի 17, 1978(1978-02-17), Լոնդոն, Անգլիա, Միացյալ Թագավորություն), թատրոնի, կինոյի և հեռուստատեսության բրիտանացի դերասան։


== Կենսագրություն ==
Ռորի Քիննիրը ծնվել է 1978 թվականի փետրվարի 17-ին Լոնդոնում։ Սովորել է «Tower House» և «St Paul’s» դպրոցներում, Բալլիոլ քոլեջի սան է, Լոնդոնի երաժշտական և դրամատիկական արվեստի ակադեմիայի շրջանավարտ։ 2001 թվականից նկարահանվում է ֆիլմերում, 2002 թվականից պրոֆեսիոնալ խաղում է թատրոնում՝ հիմնականում Շեքսպիրի բեմադրություններում։ «Royal Shakespeare Company» ընկերության անդամ է, Լոուրենս Օլիվիե մրցանակի դափնեկիր «Երկրորդ պլանի լավագույն դերակատար» (2008) և «Թատերական բեմադրությունում լավագույն տղամարդկային դեր» անվանակարգերում (2014), «Evening Standard Award» մրցանակի դափնեկիր «Լավագույն դերասան» անվանակարգում (2010)։


=== Ընտանիք ===
Հայր՝ Ռոյ Քիննիր, թատրոնի, կինոյի և հեռուստատեսության դերասան
Մայր՝ Կարմել Կրայան, հեռուստատեսության դերասանուհի
Ավագ քույրեր՝ Քրիսթի (աշխատում է որպես տնօրեն դերասանների ընտրության հարցով) և Կարինա (անդամալույծ է, ունի մտավոր հետամնացություն)
Հայրական պապ՝ Ռոյ Քիննիր, ռեգբիստ
Կնքահայր՝ Մայքլ Ուիլյամս, թատրոնի, կինոյի և հեռուստատեսության դերասան


== Ընտրյալ աշխատանքներ ==


=== Թատրոն ===
«Ճայը» - Կոնստանտին Գավրիլովիչ Տրեպլյով
«Փոթորիկ» - Կալիբան
«Անսանձ կնոջ սանձահարումը» - Տրանիո 
«Ցիմբելին» - առաջին Լորդ
«Համլետ» - Լաերտ, մեկ այլ բեմադրմամբ՝ Համլետ
«Արևահարվածները» - Միտյա
«Օթելլո» - Յագո


=== Ֆիլմ ===
2008 - «Գթասրտության քվանտ» / Quantum of Solace - Բիլլ Թաններ
2010 - «Լենոնն առանց գունազարդման» / Lennon Naked - Բրայան Էփսթեյն
2012 - «Կոտրվածները» / Broken - պարոն Օսվալդ
2012 - «Սքայֆոլ» / Skyfall - Բիլլ Թաններ
2014 - «Իմիտացիայի խաղ» / The Imitation Game - խուզարկու Նոք
2015 - «Տղամարդ եղիր» / Man Up - Շոն
2015 - «Սպեկտր» / Spectre - Բիլ Թաններ


=== Հեռուստատեսություն ===
2005 - «Լուռ վկա» / Silent Witness - Փոլ
2007 - «Մենսֆիլդ պարկ» / Mansfield Park - պարոն Ռաշուորթ
2007 - «Հինգ օր» / Five days - Քայլ Բեթս
2009 - «Մահացածներին վերակենդանացնելով» / Waking the Dead - Ջեյմս Միթչեմ
2009 - «Մոխիրը մոխրին» / Ashes to Ashes - Ջերեմի, հոգեվերլուծող
2009 - «Կրենֆորդ» / Return to Cranford - լորդ Սեպտիմուս Լադլոու
2010 - «Առաջին մարդիկ լուսնի վրա» / The First Men in the Moon - Ջուլիուս Բեդֆորդ
2011 - «Սև հայելի» / Black Mirror - վարչապետ Մայքլ Քելոու
2012 - «Ռիչարդ II» / Richard II - Հենրի IV
2014 - 2016 - «Սարսափ հեքիաթներ» / Penny Dreadful - Ֆրանկենշթեյնի հրեշը / Ջոն Քլեր
2015 - «Պատահական թափուր պաշտոն» / The Casual Vacancy - Բարրի Ֆեյրբրազեր


=== Վիդեոխաղեր ===
2010 - «Ոսկե աչք 007» - Բիլ Թաններ
2010 - «Ջեյմս Բոնդ 007․ Արյան Քար» - Բիլ Թաններ
2012 - «007 Լեգենդներ» - Բիլ Թաններ


== Ծանոթագրություններ ==


== Արտաքին հղումներ ==
Իմ անմոռանալի հայրը՝ Ռոյը guardian.co.uk կայքում, փետրվարի 11, 2007
Ռորի Քիննիր․ դերասան դառնալը իմ հորն ավելի լավ ճանաչելու միջոց էր telegraph.co.uk կայքում, հունվարի 27, 2008
Դոնեցի բլրաշար

Դոնեցի բլրաշար, բարձրավայր է Արևելաեվրոպական հարթավայրի հարավում, Ուկրաինայի և Ռուսաստանի սահմանին։ Դոնեցի բլրաշար անվանումը առաջին անգամ հնչել է 1827 թվականին, հայտնի աշխարհագրագետ Ե. Պ. Կովալևսկու աշխատություններում։
Բլրաշարի ընդհանուր մակերեսը կազմում է 23000 կմ², երկարությունը մոտ 370 կմ, լայնությունը 160 կմ։ Միջին բարձրությունները ընկնում են 200-300 մետր բարձրության վրա ծովի մակերևույթից, ամենաբարձր կետն է Մոգիլա Մեչետնայան՝ 367 մետր (Պետրովսկոե քաղաք, Լուգանսկի մարզ)։
Բլրաշարի ջրային հոսքերը կարելի է բաժանել երեք մասերի՝ հյուսիսային (Սևերսկի Դոնեցի ավազան), հարավային (Ազովի ծովի ավազան) և արևմտյան (Դնեպրի ավազան)։


== Ծանոթագրություններ ==


== Տես նաև ==
Սևերսկի Դոնեց
Դոնեցկի ածխային ավազան
Դոնեցկի մարզ
Լուգանսկի մարզ


== Արտաքին հղումներ ==
Մեծ Սովետական Հանրագիտարան՝ Դոնեցի բլրաշար
Կալմիուս գետի աղբյուրի ձևավորումը Archived 2007-08-22 at the Wayback Machine.
Ուկրաինայի հիդրոլոգիական քարտեզներ Archived 2011-10-26 at the Wayback Machine.
Կրինկա գետի ավազանի ֆլորան
Դոնեցի բլրաշար
Հավայացիներ

Հավայացիներ, Հավայան կղզիների հիմնական բնակիչները։ խոսում են հավայական լեզվով, գիտեն նաև անգլերեն։ Մարդաբանական առումով պատկանում են էկպինեզիացիներին։ Եվրոպական գաղութարարների՝ Հավայան կղզիներ ներթափանցելու (XVIII դ. վերջից) և հատկապես՝ ԱՄՆ-ի կողմից դրանք գրավելու հետևանքով Հավայացիների քանակը խիստ կրճատվեց՝ 250—300 000 հասնելով մոտ 10 000 (1967), այլ տվյալներով՝ 1—2 000։ Ամերիկայից, Եվրոպայից, Ասիայից գաղթածների հետ հավայացիների միասերումից առաջացել է խառնածինների խոշոր խումբ (մոտ 105 000)։ Այժմյան հավայացիները քրիստոնյաներ են (բողոքականներ և կաթոլիկներ)։
Վալդո շրջան (Մեն)

Վալդո շրջան (անգլ.՝ Waldo County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 2.209 կմ² է, բնակչությունը՝ 38.786 մարդ (2010 թ. տվյալներով)։ Շրջկենտրոնն է Բելֆաստ բնակավայրը։ Կազմավորվել է 1827 թ.։
Մ.թ.ա. 266


== Դեպքեր ==


== Ծնունդներ ==


== Մահեր ==
Կոսովոյի ազգային բալետ

Կոսովոյի ազգային բալետ (ալբ․՝ Baleti Kombëtar i Kosovës), Կոսովոյի բալետային կոլեկտիվ, որը կազմավորվել է 1972 թվականին։ Առանձնացվում է երկու սերունդ. առաջինին են պատկանում կոլեկտիվի հիմնադիրները, որոնք հանդես են եկել թատերախմբի հետ մինչև նրա հարկադիր լուծարումը։ Երկրորդ սերնդի (նաև կոչվում է նոր) ներկայացուցիչներն են մի խումբ պարողներ, որոնք սովորել են Ահմեդ Բրահիմայի ղեկավարությամբ և վերակենդանացրել են բալետը Հարավսլավական պատերազմներից հետո։


== Առաջին սերունդ ==
Կոսովոյի ազգային բալետի առաջին սերնդի բալետի արտիստները Սկոպիեի միջնակարգ բալետի դպրոցում են սովորել Տատյանա Պետկովսկայայի ղեկավարությամբ։ Այդ դպրոցն ավարտելուց հետո 25 պարող վերադարձել է Պրիշտինա, որտեղ նրանք Կոսովոյի ազգային թատրոնի կազմում պաշտոնապես ձևավորել են Կոսովոյի բալետի առաջին թատերախումբը։ Նա շրջագայել է ողջ Հարավսլավիայի տարածքում՝ ելույթ ունենալով Լյուբլյանայի բալետային բիենալեում և Դուբրովնիկի ամառային խաղերում։ Խումբը բռնի կերպով կազմալուծվել է 1991 թվականին Կոսովոյում շարունակվող բռնության և հարավսլավական պատերազմների ընթացքում էթնիկ զտումների սպառնալիքի պատճառով։


== Երկրորդ սերունդ ==
2001 թվականին՝ Հարավսլավական պատերազմների ավարտից հետո, Ահմեդ Բրահիման որոշում է կայացրել վերականգնել բալետային խումբը։ Իր ծրագրի իրականացման շրջանակներում նա հիմնադրել է և՛ Բալետային բարձրագույն դպրոց՝ Պրենկո Յակոբի հետ համագործակցելով, և՛ միջնակարգ երաժշտական դպրոց ու սկսել է հավաքագրել երիտասարդներին։ Այս դպրոցի առաջին շրջանավարտները, որոնք այն ավարտել են 2006 թվականին, այժմ կազմում են Կոսովոյի ազգային բալետի թատերախմբի հիմքը և հայտնի են որպես երկրորդ կամ նոր սերունդ։
Թատերախումբն ակտիվորեն համագործակցում է ալբանացի պարուսույց Գերգեմ Պրևազիի հետ` բեմադրելով նրա ժամանակակից պարային չորս ստեղծագործություններ` «Անցում II» (ալբ․՝ Tranzicioni II), «Չեմ լսում կոչնազանգը» (ալբ․՝ S'po dëgjohet gong), «Հակադրություն» (ալբ․՝ Kontrast) և «Պերֆոմանս» (ալբ․՝ Performance): Թատերախումբը նաև աշխատում է Էլթոն Ցեֆայի հետ դասական բալետի բեմադրությունների վրա։ Նրա ղեկավարությամբ թատերախումբը կատարել է հատվածներ «Դոն Կիխոտից», «Ժիզելից», «Կորսարից» և «Կարապի լճից»։ Բուլղարիայի պրիմա-բալերինա Սիլվիա Տոմովայի հետ հաջող համագործակցության պատմությունը սկիզբ է դրել դասական լիարժեք բալետների, այդ թվում՝ Չայկովսկու «Քնած գեղեցկուհու» բեմադրությանը։


== Ծանոթագրություններ ==


== Արտաքին հղումներ ==
http://www.baletikosoves.com Կոսովոյի ազգային բալետ. պաշտոնական կայք
Ուսեխ

Ուսեխ (եգիպ.՝ wsḫ «լայն») Հին եգիպտական ուլունքագործ լայն վզնոց-օձիք, մի քանի շարանի, ծայրին որևէ խորհրդանիշ-կենդանիով։


== Ծագում ==
Սկզբնական շրջանում փարավոնները այն նվիրում էին իրենց ենթականերին։ Թագավորության միջին շրջանում այն դարձել է հուղարկավորության մի մաս և զարդարել փարավոնների դագաղները և մումիաները։


== Նշանակություն ==
Ուսեխը սկզբնական շրջանում ընկալվել է որպես ազատության սիմվոլ և զարդարել է աստվածների արձանները։ Այդ վզնոցը քրմերը կրել են կրոնական արարողությունների ժամանակ։
Ուսեխը կարող էր նվիրված լիներ նաև Աթում աստծուն, ով, իբր, գրկել է Շու և Թեֆնութ աստվածներին, երբ նրանց կյանք է տվել։  Ենթադրվում է, որ ուսեխ կրելը աստվածահաճո երևույթ էր․ այդ են վկայում այն փաստերը, որ բազմաթիվ մումիաների ձեռքերի վրա փռած է եղել ուսեխ։
Հետագա շրջանում ուսեխ սկսել են կրել նաև փարավոնները, իսկ հետագայում այն դարձել է կանացի արդուզարդի մի մասը։ Սակայն ուսեխ սկսում են պատրաստել ոչ միայն որպես վզնոց, այլ նաև ականջօղեր և մատանիներ.


== Պատկերասրահ ==

		
		
		


== Ծանոթագրություններ ==
Օլեգ Պաշինին

Օլեգ Ալեքսեևիչ Պաշինին (ռուս.՝ Олег Алексеевич Пашинин, սեպտեմբերի 12, 1974(1974-09-12), Degtyanka, Սոսնովսկի շրջան, Տամբովի մարզ, ՌԽՖՍՀ, ԽՍՀՄ), ռուսական և ուզբեկական ֆուտբոլիստ, խաղացել է պաշտպանի դիրքում։ Ներկայումս Մոսկվայի «Լոկոմոտիվում» գլխավոր մարզիչի օգնական է։


== Խաղացողի կարիերան ==


==== Ակումբային ====
1992-2007 թվականներին հանդես է եկել Մոսկվայի «Լոկոմոտիվում» 14 համարի մարզաշապիկով՝ 2001-ի երկրորդ կեսին վարձավճարով Ճապոնական «Սանֆրեչչե Հիրոսիմա» ակումբում, որտեղ հանդես է եկել Վալերի Նեպոմնյաշչիի ղեկավարությամբ։ 2008 թվականի հունվարի 16-ին հայտարարեց իր խաղային կարիերան ավարտելու մասին։


==== Հավաքականում ====
2001-ի 2005 թվականներին խաղացել է Ուզբեկստանի հավաքականի կազմում։ Խաղացել է 11 խաղ։


== Մարզչային կարիերա ==


==== «Լոկոմոտիվ» ====
Աշխատել է երկրորդ դիվիզիոնի «արևմուտք» գոտում հանդես եկող «Լոկոմոտիվ-2» ֆուտբոլային ակումբի մարզիչ։ 2009 թվականի հունիսի 2-ին պաշտոնապես հեռացել է «Լոկոմոտիվ-2»ի գլխավոր մարզչի պաշտոնից և տեղափոխվել Յուրի Սեմինի հիմնական թիմի շտաբ՝ որպես ֆիզպատրաստության մարզիչ։ 2010 թվականի դեկտեմբերի 12-ին Մոսկվայում ավարտել է 240-ժամյա վերապատրաստման BPC մարզչական դասընթացները և ստացել Pro լիցենզիա։  2011 թվականին նշանակվել է «Լոկոմոտիվ-2»ի գլխավոր մարզիչ Եվգենի Խարլաչևի ավագ օգնական։


==== «Տերեկ» ====
2013 թվականի հունիսին հայտարարվել էր, որ նա կդառնա Գրոզնիի «Թերեկ» ակումբը գլխավորող Յուրի Կրասնոժանի օգնականներից մեկը։


==== «Խիմիկ» ====
2014 թվականի մայիսին դարձել է Ձերժինսկի «Խիմիկի» գլխավոր մարզիչը, սակայն արդեն հունիսի վերջին հեռացել է թիմից անձնական պատճառներով։ 


==== «Լոկոմտիվ» ====
2014 թվականի սեպտեմբերի 1-ին Օլեգ Պաշինինը դարձավ «Լոկոմոտիվի» երիտասարդական թիմի գլխավոր մարզիչ Դենիս Կլյուևի օգնականներից մեկը։ 2015 թվականի հունիսից մտել է հիմնական թիմի մարզչական շտաբ։ 2016 թվականի օգոստոսի 10-ին, «Լոկոմոտիվի» գլխավոր մարզչի պաշտոնից Իգոր Չերևչենկոյի հրաժարականից հետո, Օլեգ Պաշինինը նշանակվել է «երկաթուղայինների» գլխավոր մարզիչի պաշտոնակատար։ 2016-ի օգոստոսի վերջին Յուրի Սեմինի՝ գլխավոր մարզչի պաշտոնին վերադառնալուց հետո նշանակվել է մարզչի օգնական։


== Ձեռքբերումներ ==
Ռուսաստանի Չեմպիոն - 2002, 2004
Ռուսաստանի առաջնության արծաթե մեդալակիր - 1995, 1999, 2000, 2001
Ռուսաստանի առաջնության բրոնզե մեդալակիր - 1994, 2005, 2006
Ռուսաստանի Գավաթի դափնեկիր - 1997, 2000, 2001
Ռուսաստանի Գավաթի եզրափակչի մասնակից - 1998
Ռուսաստանի Սուպերգավաթի դափնեկիր - 2003, 2005
ՈՒԵՖԱ-ի Գավաթակիրների Գավաթի կիսաեզրափակիչի մասնակից - 1997/98, 1998/99


== Ակումբային վիճակագրություն ==
Ծանոթագրություններ
1. ^1 Высшая лига (высший дивизион) / РФПЛ и J-лига.
2. ^2 Вторая лига (второй дивизион) (1992—1993, 1998—2000), Третья лига ПФЛ (1994—1997), Турнир дублёров РФПЛ (с 2001).


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Лента новостей об Олеге Пашинине
Լա Ալգաբա

Լա Ալգաբա (իսպ.՝ La Algaba), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 18 կմ2։ Բնակչությունը՝ 15 255 մարդ (2010 թվականի տվյալներով)։ Պրովինցիայի վարչական կենտրոնից գտնվում է 7 կմ հեռավորության վրա։


== Ժողովրդագրություն ==